Románii Maramuresului Istoric incep anul sub auspiciile 
geniului eminescian. 


A! cnucuRe LiTenaa 
MINO! EMINESCU 
eul IN) CARIES TI 


ŞI în dreapta Tisei, în Maramureşul Istoric, naşterea 
poetului nepereche este marcată anual prin organizarea Concursului 
Literar „Mihai Eminescu”, ajuns acum la cea de a cincea ediţie. 
Evenimentul, organizat ca în fiecare an în şcolile româneşti de dl. Ion 
M. Botoş, preşedintele URRdT „Dacia”, a adunat sâmbătă, 29 ianuarie 
a.c., la Şcoala Medie gr. I-II din Cărbuneşti, elevi, profesori şi părinți 
din 12 sate româneşti ale Maramureşului Istoric. 

Prezența unor personalități de seamă ale vieţii politice şi culturale de 
pe cele două maluri ale Tisei a ridicat prestigiul manifestărilor: 
Europarlamentarul loan Mircea Paşcu, Consulul General Tatiana Popa, 
Senatorul sätmärean Valer Marian — inimos sustinätor al activităților 
culturale ale minoritätii româneşti din dreapta Tisei, Ovidiu Enculescu, 
directorul Editurii RAO din Bucureşti, primari ai comunelor româneşti 
din stânga şi din dreapta Tisei, ONG-uri partenere din Baia Mare, 
Oradea, Sighetul Marmaţiei, cadre didactice din tara şi locale. 
Activitatea a fost prefațată de o slujbă religioasă de pomenire în 
memoria poetului Mihai Eminescu, oficiată la Biserica Ortodoxă din 
Cărbuneşti de către preotul paroh MIHAI MARINA, preotul Vasile Lutai 
din Vişeul de Sus şi preotul Gavril Măgureanu din Racşa. 

Prin vers şi melodie, elevii participanţi la concurs 
ni l-au restituit magistral pe:"Domnul Eminescu /Domnul cel de pasăre 
măiastră / Domnul cel de nemurirea noasträ...”. Recitárile emotionante 
din lirica eminesciană au fost dublate de interpretarea unor romanțe pe 
versuri ale marelui poet. "Pe lângă plopii fără sot...", “ De ce nu-mi vii”, 
"Sara pe deal", "La steaua”, "Somnoroase pásarele" au răsunat duios, 
inváluind sala si coboränd dumnezeirea eminescianá printre cei 
prezenti... 

Talentul si strädania elevilor au fost räsplätite cu premii conständ in 
carte romäneascä oferitä cu generozitate de invitati si de institutiile 


partenere din patria mama, diplome de merit oferite atát elevilor, cát si 
invitatilor. Este de remarcat si apreciat faptul cá niciunul dintre elevii 
prezenţi nu a părăsit sala fără o carte românească în mână ! 

De asemenea a fost acordat un premiu special din partea postului de 
radio din Sighetul Marmaţiei şi un premiu surpriză pentru doi 
participanţi, constând în cazarea gratuită a unui profesor şi a unui elev 
la Băile Felix în vara anului 2011 timp de o săptămână, din partea 
Asociaţiei “Morarita” din Oradea. 

La ediția a V-a Concursului Literar „Mihai Eminescu” din satul 

românesc Cărbuneşti, a fost citit mesajul d-nei. prof. Dir. Manager 
General Ligia Mirişan al Bibliotecii Judeţene „Gheorghe Şincai“ din 
Oradea, care în baza protocolului de colaborare semnat în vara anului 
2010 a oferit premii în cărți premiantilor, iar prof. Alina Dat de la 
Colegiul Tehnic „Dimitrie Leonida“, aflată în vizită în premieră în 
Maramureşul Istoric la invitația Asociaţiei “Morärita”, a fost desemnată 
membru al juriului, studiind totodată posibilitatea aplicării aici a unor 
proiecte educative împreună cu şcoala pe care o reprezintă. Am admirat 
devotamentul şi implicarea organizatorilor acestui eveniment, dovadă 
clară că respectul fata de valorile culturii române, fata de tradiție si fata 
de graiul dulce românesc este cel care uneşte un neam, care-i conferă 
valoare şi dăinuire. 
„Prin Eminescu, simtim nevoia regäsirü în cultura românească şi în 
creația ei. Prezența delegației noastre la această ediţie organizată in 
frumosul sat Cărbuneşti, pecete reală a iernilor copilăriei, dovedeşte că 
ne străduim să apărăm sentimentul naţional românesc, acolo unde este 
el ! Mulţumim frumos managerului Samuel Morna de la S.C. Ovis Tour 
S.R.L. Nojorid pentru susținerea deplasării şi d-nei. Director Prof. 
Georgeta Sadoveanu de la Colegiul Tehnic „Dimitrie Leonida“ care 
distinge importanța acestor relaționări şcolare“ - a declarat în 
exclusivitate pentru ziarul Crişana, dl. Tiberiu Moraru preşedinte al 
Asociaţiei Morärita, conducătorul delegației. 

A doua zi, la încheierea manifestărilor dedicate geniului 
tutelar al culturii române Mihai Eminescu, Consulul General al 
României la Cernăuţi, dna Tatiana Popa, împreună cu reprezentanţi ai 
gazdelor si ai invitaţilor din Oradea şi Cernăuţi, au depus flori la bustul 
poetului aflat în satul Biserica Albă. 

